title: Teyara va giopaceem
text: Henry Lamb nope opelaf bakaks ke nubask koe kwitazaniga zo roper voxe kadimion toz reler, radimida va tcala is ki ke lujas otuk ke trvogayas direm pu gadikya al bazer. Kogrupara zo sopur nume va Sherman kalion artfir. In batvielu vanpir wivga ke felasik is gaderopik is winugik impavantas va bata arienta tuzeitatason va dilintafa tollibura ok abduaskira. Dere tir jala ke afrikamerikafa xuvasa lospa gadena gan Bacon skaltaf gertik djumalsaves va « Lamb arienta » mu dilint, lecason gu lyumara kev « malyera ke batakik », i kev malyerot vol djutrasis va waltasik va Lamb pimtan gu jotaf ebeltaf riwetcaf is zvakiskaf vayasik volmalyon alieyen gan bali.